Document ID: 31999R2728

31999R2728
L 328/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2728/1999 НА КОМИСИЯТА
от 20 декември 1999 година
за изменение на приложения I, II и III към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 2593/1999 на Комисията (2), и по-специално членове 6 и 8 от него,
(1)
като има предвид, че съгласно Регламент (ЕИО) № 2377/90 постепенно трябва да се определят максимално допустимите граници на остатъчни вещества от ветеринарномедицински продукти за всички използвани в Общността фармакологично активни субстанции във ветеринарномедицински продукти, предназначени за животни, използвани за храна;
(2)
като има предвид, че максимално допустими граници на остатъчни вещества може да се определят, едва когато Комитетът за ветеринарномедицинските продукти прегледа всички необходими данни, свързани с безопасността на остатъците от съответното вещество по отношение на храните от животински произход и въздействието на остатъчните вещества върху промишлената преработка на храните;
(3)
като има предвид, че за определянето на максимално допустими граници на остатъчни количества от ветеринарномедицински продукти в храните от животински произход е необходимо да се уточнят животинските видове, в които могат да се съдържат тези остатъчни вещества, допустимите нива за всяка от месните тъкани, получени от обработеното животно (прицелна тъкан) и естеството на остатъчното вещество, необходимо за контрола на остатъчните вещества (маркерно остатъчно вещество);
(4)
като има предвид, че за контрола на остатъчните вещества, съгласно разпоредбите на съответното законодателство на Общността в тази област, максимално допустимите граници на остатъчни вещества обикновено трябва да се определят за прицелните тъкани, черният дроб или бъбреците; като има предвид, обаче, че черният дроб и бъбреците често се отстраняват от кланични трупове, които се обект на международна търговия и следователно трябва да се определят също и максимално допустими граници на остатъчни вещества в мускулните или мастните тъкани;
(5)
като има предвид, че в случая на ветеринарномедицински продукти, предназначени за птиците-носачки, за животните в период на лактация или за медоносните пчели, следва също да бъдат определени максимално допустими граници за остатъчни вещества в яйцата, млякото и меда;
(6)
като има предвид, че флуниксин, цефалексин, флумеквин, мелоксикамът и тиамулинът трябва бъдат включени в приложение I към Регламент (ЕИО) № 2377/90;
(7)
като има предвид, че бутафосфан, eucalyptus globulus, фуросемидът, echinacea, cupressi aetheroleum, crataegus, цефалон, carlinae radix, cardiospermum halicacabum, turnera diffusa, calendula officinalis, euphrasia officinalis, boldo folium, bellis perennis, artemisia abrotanum, arnicae radix, arnica montana (arnicae flos, arnicae planta tota), алое от (обикновено алое) Барбадос, алое от Кап, техните стандартизирани сухи екстракти и техни препарати, allium cepa, ailanthus altissima, agnus Castus, aesculus hippocastanum, camphora, lobaria pulmonaria, syzygium cumini, solidago virgaurea, silybum marianum, serenoа repens, prunus laucerasus, okoubaka aubrevillei, viscum album, symphyti radix, лидокаин, hamamelis virginiana, lachanthes tinctoria, hypericum perforatum и gingko biloba, и harpagophytum procumbens, и lavandulae aetheroleum, и ginseng трябва да бъдат включени в приложение II към Регламент (ЕИО) № 2377/90;
(8)
като има предвид, че за да се позволи приключването на научни изследвания, тиамулин, спектиномицин, дорамектин, мебендазол, пропетамфос, метамизол, абамектин, цефалонм и рафоксанид следва да бъдат включени в приложение III към Регламент (ЕИО) № 2377/90;
(9)
като има предвид, че следва да се предвиди срок от шейсет дни преди влизането в сила на настоящия регламент, за да се позволи на държавите-членки, предвид разпоредбите на настоящият регламент, да направят необходимото адаптиране в разрешителните за продажба на ветеринарномедицински продукти, издавани съгласно Директива 81/851/ЕИО на Съвета (3), последно изменена с Директива 93/40/ЕИО (4);
(10)
като има предвид, че мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент (ЕИО) № 2377/90 се изменят съгласно приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от шейсетият ден след публикуването му.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1999 година.

Labels: 0
17
20